section_heading: BMW Sauber
paragraph_text: BMW Sauber je bio naziv konstruktora Formule 1 koji se je natjecao u istoj od 2006. – 2010. god. s time da se BMW formalno povukao godinu ranije (2009.) Momčad je posjedovala dvije baze koje su se nalazile u Hinwilu u Švicarskoj za razvoj i proizvodnju šasija bolida i u Münchenu u Njemačkoj za razvoj i proizvodnju motora. Momčad je 2005. nastala preimenovanjem imena Sauber, kojeg je BMW kupio. Ekipu je u tom razdoblju vodio Dr. Mario Theissen. Kada je sredinom 2009. BMW najavio da se povlači iz Formule 1 budućnost ekipe nije bila sigurna sve do kraja godine, da bi na kraju na svu sreću nakon dugo odugovlačenja ipak bila prodana svom osnivaču Peteru Sauberu. Momčad je službeno uvedena u prvenstvo kao BMW Sauber unatoč povlačenju BMW-a iz formule 1 i korištenju Ferrarijevih motora. Tim je tvrdio da je naziv zadržan iz "razloga vezanih s dogovorom Concorde", te je izražena namjera o promjeni imena tijekom sezone, što se na kraju ipak nije dogodilo.